**4.3 ΔΙΚΑΙΩΜΑΤΑ (3ο δίωρο)**

|  |  |
| --- | --- |
| Προσδοκώμενα Μαθησιακά Αποτελέσματα | Αξιολόγηση |
| Οι μαθητές/ μαθήτριες να:   * εντοπίζουν τη σχέση της χριστιανικής παράδοσης και των ανθρωπίνων δικαιωμάτων (ατομικών και κοινωνικών), * αναλύουν ζητήματα ευθύνης των θρησκειών για την υπεράσπιση των ανθρώπινων δικαιωμάτων. | * Αναγνώριση της σχέσης Χριστιανισμού και ανθρωπίνων δικαιωμάτων.   - Ανάλυση της ευθύνης των θρησκειών για την υπεράσπιση των ανθρωπίνων δικαιωμάτων. |

**Παρουσιάζοντας:**

*Ανθρώπινα δικαιώματα και καθημερινότητα.*

«Ιδεοθύελλα» και «κατασκευή εννοιολογικού χάρτη»: Με αφορμή φωτογραφίες από την επικαιρότητα ή την αναφορά της λέξης «δικαιώματα»,

**Εφαρμόζοντας:**

*Αναφορές στη σχέση του Χριστιανισμού με τα ανθρώπινα δικαιώματα.*

* «Σκέψου, Συζήτησε ανά 2 και ανά 4, Μοιράσου(TPSS)»: Οι μαθητές/μαθήτριες επεξεργάζονται βιβλικά κείμενα και συσχετίζονται με σύγχρονα δικαιώματα (αδελφοσύνη, κοινωνική δικαιοσύνη, ειρήνη).
* «Όπως θέλετε να σας συμπεριφέρονται οι άνθρωποι, έτσι ακριβώς να συμπεριφέρεστε κι εσείς σ’ αυτούς» *(κατά Λουκάν*, 6, 31).
* «Σ’ αυτή τη νέα κατάσταση δεν υπάρχουν πια εθνικοί και Ιουδαίοι, περιτμημένοι κι απερίτμητοι, βάρβαροι, Σκύθες, δούλοι, ελεύθεροι· του Χριστού είναι όλα και ο Χριστός τα διέπει όλα» *(προς Κολοσσαείς*, 3, 1*1).*

**Διερευνώντας:**

*Περιπτώσεις σεβασμού και καταπάτησης των ανθρωπίνων δικαιωμάτων και ζητήματα ευθύνης των θρησκειών.*

«Κατευθυνόμενη έρευνα στο διαδίκτυο»: Σύγχρονες θρησκευτικές διώξεις.

* Από τίς 196 χῶρες παγκοσμίως, σέ 81 χῶρες ἡ Θρησκευτική Ἐλευθερία βρίσκεται σέ κάμψη καί σέ 35 χῶρες παρουσιάζονται ἀνησυχητικά φαινόμενα παραβίασής της. Σε 14 χῶρες (Ἀφγανιστάν, Κεντρική Ἀφρικανική Δημοκρατία, Αἴγυπτος, Ἰράν, Ἰράκ, Λιβύη, Μαλβίδες, Νιγηρία, Πακιστάν, Σαουδική Ἀραβία, Σομαλία, Σουδάν, Συρία καί Ὑεμένη) οἱ διώξεις συνδέονται μέ τό ἐξτρεμιστικό Ἰσλάμ, ἐνῶ στίς ὑπόλοιπες 6 (Μπούρμα, Κίνα, ἘρYθρέα, Βόρεια Κορέα, Ἀζερμπαϊτζάν καί Οὐζμπεκιστάν) μέ αὐταρχικά καθεστῶτα. Στόχος τῶν θρησκευτικῶν διωγμῶν εἶναι ἡ ἐξάλειψη τῶν θρησκευτικῶν μειονοτήτων, ἄν καί ἱστορικά οἱ διωγμοί συνέβαλαν στήν διάδοση τοῦ χριστιανισμοῦ. Ἡ ὕπαρξη, ἱστορικοῦ προηγούμενου, ὅπως αὐτό ὀρθόδοξων λαῶν πού ἐπιβίωσαν γιά αἰῶνες σέ Ὀθωμανικό καθεστώς, συνηγορεῖ ὑπέρ τῆς δυνατότητας ἑνός μετριοπαθοῦς Ἰσλάμ, διαφορετικοῦ κατά πολύ ἀπό τό πολιτικό Ἰσλάμ, μέ τό ὁποῖο ἐρχόμαστε ἀντιμέτωποι σήμερα. Θύματα τοῦ πολιτικοῦ Ἰσλάμ δέν εἶναι μόνο χριστιανοί, ἀλλά καί πάρα πολλοί Ἄραβες. Επείγει ἡ προσπάθεια ἀλληλοκατανόησης Ἰσλάμ-Δύσεως. Ἄν καί τα μηνύματα πού ἔρχονται ἀπό τούς ἐκπροσώπους τοῦ Ἰσλάμ συχνά εἶναι ἀντιφατικά, τά θεσμικά ὄργανα τῆς ΕΕ ὀφείλουν νά μποῦν σέ διάλογο μέ τούς θρησκευτικούς ἡγέτες τοῦ Ἰσλάμ γιά τήν ἐκτόνωση τῆς κατάστασης. Είναι ἀνάγκη νά πάψει ἡ συνένοχη σιωπή τῶν θρησκευτικῶν ἡγετῶν πάνω στό κρίσιμο αὐτό ζήτημα πού κάνει ἀκόμα καί τόν ἴδιο τόν Θεό νά κλαίει (http://www.regue.eu).

**Αναπλαισιώνοντας:**

*Θρησκευτικά δικαιώματα στον σύγχρονο κόσμο - διδασκαλίες και πρακτικές των θρησκειών.*

* «Προετοιμασμένη συνάντηση με το κείμενο χωρίζεται σε μέρη»: Εισαγωγή από τον/την εκπαιδευτικό και επεξεργασία (Γιαννουλάτος, Η Αναζήτηση των Πανανθρώπινων Αξιών, 2004). Ακολουθεί συζήτηση.
* Από τις αναζητήσεις των τελευταίων δεκαετιών μπορούμε να επισημάνουμε συνοπτικά ως κοινώς αποδεκτές από τις θρησκείες τις ακόλουθες αρχές και αξίες: 1. Την ελευθερία κάθε ανθρωπίνου προσώπου. 2. Την έμφυτη αξιοπρέπεια όλων των ανθρώπων. 3. Τον σεβασμό προς όλα τα όντα, έμβια και μη. 4. Την ανάγκη να υπερβαίνει το άτομο τον εαυτό του και να εναγκαλίζεται ευρύτερα σύνολα: την κοινότητα, το έθνος, την οικουμένη, το σύμπαν. 5. Μια αγάπη επεκτεινόμενη για να περιλάβει τα πάντα. 6. Σεβασμός και ελευθερία για κάθε θρησκεία και πίστη. 7. Διάλογος, αναγκαίος όρος για μια αρμονική ανθρώπινη συνύπαρξη στον πλανήτη.

**Αξιολογώντας:**

*Προσωπική τοποθέτηση έναντι της προάσπισης, αλλά και της καταπάτησης των δικαιωμάτων.*

* «Επίλυση προβλήματος»: «Τζαμί στην Αθήνα / στην πόλη μου σήμερα».